Hætta er á að stór inflúensufaraldur taki við nú þegar kórónuveirufaraldurinn er á niðurleið. Sóttvarnalæknir hvetur fólk með undirliggjandi sjúkdóma til að láta bólusetja sig við flensunni.
Greindum kórónuveirusmitum fer fækkandi og álagið á heilbrigðiskerfið hefur minnkað. Þórólfur Guðnason sóttvarnalæknir segir ljóst að faraldurinn sé á niðurleið. Aftur á móti hefur þeim fjölgað sem greinast með inflúensu á undanförnum vikum.
Það er að gerast núna sem ég hef bent á áður að gæti gerst, að við fengjum stóran inflúensufaraldur. Við vitum svo sem ekki hversu stór hann verður eða alvarlegur, af því við erum bara rétt í byrjun.
Samkomutakmarkanir og sóttvarnareglur í kórónuveirufaraldrinum höfðu einnig þau áhrif að ýmsar árvissar umgangspestir náðu ekki að skjóta rótum.
Þannig við getum búist við töluverðri útbreiðslu núna af því inflúensan hefur ekki verið að ganga síðustu tvö ár. Þá er ónæmið miklu lélegra nú en oft áður. Við höfum verið að hvetja fólk til að fara í bólusetningu - sérstaklega þá sem eru með undirliggjandi vandamál. Við höfum líka verið að hvetja lækna til að meðhöndla fólk með tamiflú(?) sem er með undirliggjandi vandamál og þyrftu þá að fá meðhöndlun eins fljótt og hægt er þegar það veikist. Það klárlega kemur í veg fyrir alvarleg veikindi.
